**DAN KEMIJE U OŠ JABUKOVAC ZAGREB**

U OŠ Jabukovac Zagreb održana je **18. veljače 2025**. godine radionica u sklopu **Dana kemije** pod nazivom „Pet nepoznatih tekućina“. Radionica je održana na

inicijativu profesora kemije i biologije Nenada Markovića  i uz podršku ravnateljice škole Romane Šimunić Cvrtila, prof.  
Radionicu su vodili **izv. prof. dr. sc.   
Tomislav  Portada, kemičar zaposlen na Institutu Ruđer Bošković u   
Zagrebu, i  njegova suradnica dr. sc. Marina Čalogović, također   
kemičarka.** Radionica iz ciklusa Kemijsko-inženjerskih radionica   
Hrvatskog društva kemijskih inženjera i tehnologa (HDKI) bila  
je  namijenjena polaznicima kemijske grupe iz sedmih i osmih razreda  
  
Radionica održana u sklopu **"Dana kemije"** započela je uvodnim   
predavanjem prof. Portade, s posebnim osvrtom na mjere opreza pri radu   
s kemikalijama, i nastavila se praktičnim radom osamnaestero učenika u   
parovima. Radionicu **"Pet nepoznatih tekućina"** osmislio je dr. Portada   
prije više godina i do sada je u sklopu radionica  HDKI-ja održana u   
više gradova i škola diljem Hrvatske.  
  
Polaznici  radionice imali su zadatak da dobro promišljenim miješanjem   
i opažanjem  promjena otkriju sastave nepoznatih vodenih otopina u   
plastičnim  bočicama. Nakon uspješno riješenog zadatka, voditelji   
radionice pokazali su nam još dva zanimljiva demonstracijska pokusa -   
**"Plavu bocu" i "Reaktivnost ugljikova dioksida".** Učenicima se   
radionica svidjela, a najveću korist od nje imat će učenici  koji se   
pripremaju za natjecanja iz kemije. Mladi kemičari naše škole su nakon održanih radionica posjetili naš najpoznatiji institut - Institut Ruđera Boškovića (IRB) u Zagrebu gdje su se pod stručnim vodstvom. dr. Marka Košičeka i njegovih suradnika upoznali sa radom znanstvenika kemičara na Institutu.

Tekst napisao

Nenad Marković, učitelj prirode, biologije i kemije



